**Príloha č. 3 Výzvy na predkladanie ponúk**

**KÚPNA ZMLUVA č. ............**

uzavretá podľa § 409 a násl. zákona č. 513/1991 Zb.

(Obchodného zákonníka) v znení neskorších zmien a doplnkov

(ďalej len Zmluva)

**Čl. 1**

**Zmluvné strany**

1.1 **Predávajúci:** .....................................................................................

 *(meno, názov, adresa)*

 Zastúpený: .....................................................................................

 IČO: .....................................................................................

 IĆ DPH: .....................................................................................

 Bankové spojenie: .....................................................................................

 *(názov peňažného ústavu, číslo účtu – IBAN, BIC/SWIFT)*

 Zápis v Obchodnom registri Okresného súdu .............., oddiel..........., vložka č. ...........

 *Uviesť údaj, či predávajúci je alebo nie je platcom DPH*

 (ďalej len predávajúci)

1.2 **Kupujúci:** Univerzitná nemocnica Martin, Kollárova 2, 036 59 Martin

 Zastúpený: MUDr. Dušan Krkoška, PhD., MBA – riaditeľ UNM

 IČO: 00 365 327

 DIČ: 2020598019

 Bankové spojenie: Štátna pokladnica

 IBAN: SK84 8180 0000 0070 0028 1377

 BIC/SWIFT: SPSRSKBAXXX

 (ďalej len kupujúci)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

**Čl. 2**

**Predmet Zmluvy**

2.1 Kúpnou zmluvou sa predávajúci zaväzuje dodať kupujúcemu prístroj na ECMO – 1 ks *..... (doplniť názov predmetu zmluvy – typ)*, zabezpečiť dopravu do Univerzitnej nemocnice Martin, inštaláciu, uvedenie do prevádzky, odskúšanie funkčnosti a prevádzkyschopnosti a zaškolenie zamestnancov užívateľa do obsluhy. Špecifikácia predmetu zmluvy tvorí Prílohu č. 1 tejto kúpnej zmluvy. Súčasťou dodávky tovaru bude návod na obsluhu v slovenskom/českom jazyku. Predávajúci sa zaväzuje dodať tovar nový, nepoužívaný a nerepasovaný a previesť na kupujúceho vlastnícke právo na tento tovar a kupujúci sa zaväzuje uvedený tovar prebrať a zaplatiť predávajúcemu kúpnu cenu.

**Čl. 3**

**Cena**

3.1 Cena predmetu zmluvy v rozsahu Čl. 2 tejto zmluvy je stanovená dohodou zmluvných strán v zmysle zásad zákona č. 18/1996 Z. z. o cenách v znení neskorších predpisov a jeho vykonávacej vyhlášky a to vo výške:

- cena za celý predmet zmluvy v € bez DPH ............ €

- sadzba DPH v % ............ %

- výška DPH v € ............ €

- cena za celý predmet zmluvy v € s DPH ............ €

Súčasťou zmluvy je ponuková cena (rozpočet) predávajúceho uvedená v Prílohe č.1, ktorá tvorí neoddeliteľnú prílohu tejto zmluvy.

3.2 V cene podľa bodu 3.1 tejto zmluvy je zahrnutá cena za celý predmet zmluvy vrátane DPH v súlade s platnými predpismi, vrátane dopravy do miesta určenia, inštalácie a uvedenia do prevádzky a zaškolenia, vrátane ostatných odvodov v krajine verejného obstarávateľa.

**Čl. 4**

**Platobné podmienky**

4.1 Kupujúci sa s predávajúcim dohodli na úhrade ceny za predmet zmluvy po splnení dodávky predmetu zmluvy do miesta určenia, inštalácie, uvedenia do prevádzky a zaškolenia personálu do obsluhy a protokolárneho prevzatia predmetu zmluvy podľa Čl. 2 zmluvy.

4.2 Predávajúci vystaví faktúru kupujúcemu za predmet zmluvy v sume ........... € s DPH. Predávajúci je oprávnený vystaviť faktúru najskôr v deň odovzdania tovaru kupujúcemu. Predávajúci je povinný vystaviť faktúru za dodávku tovaru do 15 dní odo dňa jeho riadneho dodania, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar.

Splatnosť faktúry je do 60 dní od vystavenia faktúry.

4.3 Predávajúci sa zaväzuje, že bez písomného súhlasu kupujúceho nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany predávajúceho tretej osobe bez súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci súhlas MZ SR.

 V prípade porušenia tejto povinnosti je predávajúci povinný uhradiť kupujúcemu zmluvnú pokutu vo výške 2% z istiny pohľadávky. Uvedené sa neuplatní, ak osobitný právny predpis vzťahujúci sa na pohľadávku vyplývajúcu z takejto zmluvy vylučuje možnosť podmieniť postúpenie pohľadávky so súhlasom kupujúceho ako dlžníka.

4.4 Kupujúci a predávajúci sa dohodli, že predávajúci neprijme vyhlásenie podľa § 303 a nasl. Obchodného zákonníka. V prípade porušenia tejto povinnosti je predávajúci povinný uhradiť kupujúcemu zmluvnú pokutu vo výške 2% z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Čl. 5**

**Miesto dodania predmetu zmluvy**

5.1 Predávajúci sa zaväzuje realizovať dodávku predmetu zmluvy podľa Čl. 2 tejto zmluvy do miesta plnenia – Univerzitná nemocnica Martin, Klinika anestéziológie a intenzívnej medicíny, Kollárova 2, 036 59 Martin.

5.2 Lehota dodania predmetu zmluvy je po nadobudnutí účinnosti zmluvy do ... *(doplniť, max. do 8 týždňov)* týždňov.

5.3 Splnením dodávky sa rozumie dátum odovzdania a prevzatia predmetu zmluvy do užívania. Predávajúci pri dodaní predmetu zmluvy zabezpečí predvedenie funkčnosti predmetu zmluvy, vysvetlí základné funkcie potrebné pre ovládanie a správnu prevádzku a zaškolí v nevyhnutnom rozsahu zodpovedných pracovníkov, ktorí budú s predmetom zmluvy pracovať. O odovzdaní a prevzatí predmetu zmluvy spíšu zmluvné strany preberací protokol (dodací list), ktorý bude podpísaný oboma zmluvnými stranami. Súčasťou protokolárneho odovzdania predmetu zmluvy do prevádzky bude odovzdanie sprievodnej a technickej dokumentácie v rozsahu zodpovedajúcom charakteru predmetu zákazky v slovenskom/českom jazyku a bezpečnostno-technickým požiadavkám.

5.4 Odmietnutie dodávky kupujúcim je možné vtedy, ak technické parametre dodaného predmetu zmluvy nezodpovedajú technickým parametrom uvedeným v ponuke.

**Čl. 6**

**Záručná doba, reklamačné konanie**

6.1 Predávajúci je povinný dodať tovar v množstve, sortimente a kvalite v súlade s touto zmluvou. Z tohto dôvodu je kupujúci v súčinnosti s predávajúcim povinný pri prevzatí dodávky zistiť jej kompletnosť a kvalitu. Pri zistení uvedených závad a rozdielov má kupujúci právo ešte pred zaplatením na odstránenie závad a dodanie zvyšnej časti dodávky.

6.2 Na tovar je poskytnutá záruka..... *(min. 24 mesiacov - doplní uchádzač)* mesiacov od odovzdania, prevzatia a uvedenia do prevádzky.

6.3 V prípade vzniku – zistenia závady, ktorá robí tovar neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené kupujúcim.

6.4 Záručný servis vykonáva predávajúci prostredníctvom svojich servisných technikov a servisných pracovísk. Počas záručnej doby zabezpečuje predávajúci nástup servisného technika na opravu v pracovných dňoch do ........ *(doplniť, max. do 24 hod.)* hodín od písomného nahlásenia poruchy a predloženia záväznej objednávky.

Zodpovedný pracovník predávajúceho je .............., tel. ....................., e-mail .....................

**Čl. 7**

**Zmluvné pokuty a odstúpenie od zmluvy**

7.1 Ak je kupujúci v omeškaní s platením kúpnej ceny za tovar v lehote podľa bodu 4.2 tejto zmluvy, predávajúci si môže uplatniť úrok z omeškania v súlade s nariadením vlády č. 21/2013 Z. z. v platnom znení.

7.2 V prípade, že predávajúci nedodrží čas plnenia, zaplatí kupujúcemu zmluvnú pokutu vo výške 0,03 % z ceny nedodaného predmetu kúpnej zmluvy za každý deň omeškania.

7.3 Zmluvnou pokutou nie je dotknutý nárok na náhradu škody.

7.4 Splnením záväzku predávajúceho zaplatiť kupujúcemu zmluvnú pokutu nezaniká povinnosť predávajúceho, ktorej plnenie je zabezpečené dohodou o zmluvnej pokute.

Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty.

Zmluvné strany sa dohodli, že ustanovenie o zmluvnej pokute zostáva v platnosti aj po uplynutí platnosti tejto zmluvy.

7.5 Ak sa porušenie zmluvnej povinnosti zmluvnou stranou považuje v zmysle tejto zmluvy, alebo v zmysle Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to písomne oznámi druhej zmluvnej strane bez zbytočného odkladu.

7.6 Kupujúci môže od tejto zmluvy odstúpiť v prípade podstatného porušenia zmluvy zo strany predávajúceho, ktorým sa rozumie najmä:

7.6.1 nedodržanie kvality predmetu plnenia,

7.6.2 ak technické parametre predmetu zmluvy nezodpovedajú technickým parametrom uvedeným v ponuke,

7.6.3 realizačná neschopnosť predávajúceho alebo iné okolnosti, ktoré mu bránia splniť predmet zmluvy, pričom za realizačnú neschopnosť sa považuje najmä nie však výlučne neschopnosť predávajúceho realizovať dodanie predmetu zmluvy,

7.6.4 akéhokoľvek porušenia povinností predávajúceho podľa tejto zmluvy.

7.7 Predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

7.8 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami.

**Čl. 8**

**Záverečné ustanovenia**

8.1 Akékoľvek zmeny a doplnky môžu byť vykonané len písomnou dohodou oboch zmluvných strán vo forme číslovaných dodatkov k tejto kúpnej zmluve.

8.2 Zmluvné strany sa zaväzujú, že všetky spory, ktoré vzniknú z  tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.

8.3 Kúpna zmluva je vyhotovená v štyroch rovnopisoch, pričom pre každú zmluvnú stranu sú určené dva rovnopisy.

8.4 Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

8.5 Právne vzťahy touto zmluvou priamo neupravené sa riadia príslušnými ustanoveniami Obchodného zákonníka a inými všeobecne záväznými právnymi predpismi.

8.6 Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

**Príloha č. 1 kúpnej zmluvy:**

**Špecifikácia predmetu zmluvy „prístroj na ECMO“ vrátane kalkulácie zmluvnej ceny**

V Martine, dňa: ........................................ V .................. dňa: .............................

**Za UNM: Za predávajúceho:**

 Meno: ...................................................

 Funkcia: .................................................

Podpis:..................................................... Podpis: ...................................................

 MUDr. Dušan Krkoška, PhD., MBA

 riaditeľ UNM

**Príloha č. 1 kúpnej zmluvy - Špecifikácia predmetu zmluvy** (špecifikácia v zmysle Výzvy na predloženie cenovej ponuky) **vrátane kalkulácie zmluvnej ceny**

Minimálne technicko-medicínske parametre predmetu zákazky: Prístroj na ECMO – 1 ks

|  |  |
| --- | --- |
| **Požadovaný minimálny technicko-medicínsky parameter / opis / požadovaná minimálna hodnota** | **Vlastný návrh na plnenie predmetu zákazky** |
| 1. Prenosný systém poskytujúci podporu, alebo náhradu krvného obehu a/alebo dýchania
 |  |
| 1. Možnosť zapojenia ako ECMO, LVAD, RVAD, BiVAD
 |  |
| 1. Možnosť aplikácie ako samostatnej jednotky alebo pre nemocnice v konfigurácii s mobilným stojanom (vozíkom) s príslušenstvom (ohrevná jednotka, zmiešavač plynov, transformátor)
 |  |
| 1. Núdzový ručný pohon (manuálna ručná kľuka s magnetickou spojkou a LED ukazovateľ rýchlosti)
 |  |
| 1. Dotykový displej s automatickým zámkom pre rýchle a bezpečné používanie
 |  |
| 1. Zobrazenie minimálne týchto parametrov na displeji: tlak, teplota, prietok krvi, bubliny v krvi
 |  |
| 1. Monitoring žilovej krvi: venózna saturácia O2, hemoglobín, hematokrit, venózna teplota
 |  |
| 1. Prietokový senzor s intergrovaným snímačom bublín, senzor bublín, senzor prietoku, venózny senzor (saturácia O2, hemoglobín, hematokrit, teplota)
 |  |
| 1. Otáčky (RPM) v rozmedzí do 5000 ot./min. pri prietoku od -9,99 do 9,99 l/min.
 |  |
| 1. Numerický a LED ukazovateľ rýchlosti RPM
 |  |
| 1. Komunikačné porty: možnosť uložiť dáta na externé médium, možnosť vzdialeného pripojenia
 |  |
| 1. Bezpečnostné prvky: alarm, vibračná podložka
 |  |
| 1. Súčasťou dodávky bude doprava na miesto určenia, inštalácia, uvedenie do prevádzky, odskúšanie funkčnosti a prevádzkyschopnosti dodaného zariadenia, odovzdanie dokumentácie a zaškolenie zamestnancov užívateľa do obsluhy.
 |  |

*Uveďte kalkuláciu zmluvnej ceny v zmysle bodu 6. výzvy na predkladanie ponúk:*

V ......................... dňa: ..........................

**Za predávajúceho:**

Meno: ...................................................

Funkcia: ................................................

Podpis: ...................................................